**OPIS POSLOVA**

**RADNOG MJESTA IZ JAVNOG NATJEČAJA,**

**PRAVNI I DRUGI IZVORI ZA**

**PRIPREMANJE KANDIDATA ZA TESTIRANJE**

**1. Policijska uprava virovitičko-podravska,**

**Služba zajedničkih i upravnih poslova,**

**Odjel materijalno-financijskih poslova**

**a) viši referent**

Kontira i knjiži sve prihode i izdatke, a temeljem vjerodostojnih dokumenata, evidentira i knjiži imovinu, potraživanja, obveze i izvore vlasništva, a prema važećim zakonskim propisima, obavlja i potrebna usklađenja analitika i sintetika, sudjeluje kod izrade izvješća, upozorava nadređenog službenika na uočene nepravilnosti, prema potrebi obavlja druge poslove iz djelokruga rada unutar Odjela.

**Pravni izvori za pripremanje kandidata za testiranje:**

- Zakon o proračunu („Narodne novine“ broj 144/21 (I - VI i X-XII))

- Pravilnik o proračunskom računovodstvu i računskom planu („Narodne novine“ broj

158/23)

- Pravilnik o financijskom izvještavanju u proračunskom računovodstvu („Narodne

novine“ broj 37/22)

- Zakon o državnim službenicima („Narodne novine“ broj 155/23)

**b) referent**

Priprema podatke za knjiženje plaće za svakog djelatnika od rješenja o prijemu u službu i rješenja o plaći do unosa podataka o obustavama, šalje specifikacije o obustavljenim kreditima i uplaćenim plaćama, kompletira dokumentaciju o isplaćenom bolovanju na teret HZZO i Croatia osiguranja i popunjava potrebne obrasce za refundaciju istih, izdaje potvrde o plaći na zahtjev djelatnika, te upisuje podatke i ovjerava obrasce za kredite, popunjava obrasce za mirovinu (M4), dostavlja dokumentaciju kadrovskoj službi za provedbu prijave (M2), odlaže dokumentaciju, obavlja ostale poslove u djelokrugu rada unutar Odjela.

**Pravni izvori za pripremanje kandidata za testiranje:**

- Zakon o proračunu („Narodne novine“ broj 144/21 (I - VI i X-XII))

- Pravilnik o proračunskom računovodstvu i računskom planu („Narodne novine“ broj

158/23

- Pravilnik o financijskom izvještavanju u proračunskom računovodstvu („Narodne

novine“ broj 37/22)

- Zakon o plaćama u državnoj službi i javnim službama („Narodne novine“ broj 155/23)

- Zakon o državnim službenicima („Narodne novine“ broj 155/23)

**c) referent**

Obavlja kalkulaciju primki i brine o ažurnosti istih, obavlja obračun utrošaka po ustrojstvenim jedinicama, izrađuje preglede o količinskom i vrijednosnom prometu pojedinih vrsta materijala kao i druge ispise prema potrebama ostalih korisnika podataka, sastavlja inventurne liste i knjiži inventurne razlike te obavlja usklađenje s Glavnom knjigom II.

**Pravni izvori za pripremanje kandidata za testiranje:**

- Zakon o proračunu („Narodne novine“ broj 144/21 (I - VI i X-XII))

- Pravilnik o proračunskom računovodstvu i računskom planu („Narodne novine“ broj

158/23)

- Pravilnik o financijskom izvještavanju u proračunskom računovodstvu („Narodne

novine“ broj 37/22)

- Zakon o državnim službenicima („Narodne novine“ broj 155/23)

**2. Policijska uprava virovitičko-podravska,**

**Policijska postaja Orahovica**

1. **savjetnik**

Koordinira obavljanje upravnih poslova u policijskoj postaji; prati propise iz djelokruga rada; stručno usmjerava i educira djelatnike; vodi upravni postupak; odgovara za pravodoban, stručan i zakonit rad na upravnim poslovima u policijskoj postaji; koordinira i prati rad izvršitelja; zastupa Ministarstvo pred nadležnim upravnim sudom RH te s time u vezi poduzima sve pravne radnje vezano za pokrenute upravne sporove iz djelokruga upravnih poslova koje obavlja; surađuje s ostalim stručnim službama.

**Pravni izvori za pripremanje kandidata za testiranje:**

**-** Zakon o općem upravnom postupku („Narodne novine“ broj 47/09 i 110/21)

- Zakon o prebivalištu („Narodne novine“ broj 144/12, 158/13, 114/22)

- Zakon o osobnoj iskaznici („Narodne novine“ broj 62/15, 42/20, 144/20, 114/22 i

18/24)

- Zakon o strancima („Narodne novine“ broj 133/20, 114/22 i 151/22)

- Pravilnik o vozačkim dozvolama („Narodne novine“ broj 2/19 i 102/20)

**3**. **Policijska uprava virovitičko-podravska**

**Policijska postaja Pitomača**

**a) referent**

Obavlja poslove prekršajnog postupka, zadužuje i razdužuje policijske službenike sa obrascima za vođenje prekršajnog postupka, priprema predmete prekršajnog postupka u policijskoj postaji, vodi propisane evidencije, obavlja druge poslove prekršajnog postupka po nalogu nadređenog službenika.

**Pravni izvori za pripremanje kandidata za testiranje:**

- Zakon o općem upravnom postupku („Narodne novine“ broj 47/09 i 110/21)

- Prekršajni zakon („Narodne novine“ broj 107/07, 39/13, 157/13, 110/15, 70/17,

118/18 i 114/22)

**b) daktilograf**

Obavlja prijepis materijala, piše po diktatu, priprema tablice s podacima, obrađuje informacije i podatke, temeljem analognog ili digitalnog audio zapisa stvara pisani dokument, radi u smjenama

**Pravni izvori za pripremanje kandidata za testiranje:**

- Zakon o državnim službenicima („Narodne novine“ broj 155/23)

- Zakon o općem upravnom postupku („Narodne novine“ broj 47/09 i 110/21)

**PLAĆA RADNIH MJESTA**

Plaća radnih mjesta državnih službenika određena je Uredbom o nazivima radnih mjesta, uvjetima za raspored i koeficijentima za obračun plaće u državnoj službi („Narodne novine“ broj 56/22, 127/22, 58/23, 128/23, 29/24) i Kolektivnim ugovorom za državne službenike i namještenike („Narodne novine“ broj 56/22, 127/22, 58/23, 128/23 i 29/24).